
Mîrata Qasimlo rêbaza me ye 


E variya roja Duşemiyê 
berwarê 22’ê Pûşpera 
sala 1394’an a Rojî, 
rêûresma taybet bi yada 
Dr.Qasimlo û hewalên wî, bi 
amadebûna endamên rêberî, 
kadr, pêşmerge, malbat û 
dost û alîgirên PDKÎ ve 
birêve çû. 

Di despêkê de piştî 
pêşkêşkirina sirûda netewî 
ya “Ey Reqîb” û çend satek 
bêdengî bona rêzgirtin ji 
canê paqij a şehîdên rizgariya 
Kurdistanê, birêz Hesen Şerefî 
cihgirê sekreterê giştî ya PDKI 
derheq bi karesata necamêrî 
ya Viyenê, peyamek pêşkêşî 
beşdarên rêûresmê kir û, têde 
pêdagirî liser kesatî û hewlên 
Dr.Qasimlo di civaka cîhanî 
de kir û ragehand ku her zana 
bûn û karîzmatîk bûna kesatiya 
navbirî karek weha kiribû ku 
welatên dagîrker jê bitirsin. 


Birêz Hesen Şerefî di doma 
gotinên xwe de bas ji hereketa 
vê dawiyê ya hêza pêşmergên 
PDKÎ ji boyê herêmên 
sînorî ên di navbera Başûr û 
Rojhilatê Kurdistanê de kir û 
hereketa han bilind nirxand. 

Di para din ya rêûresmê de 
û piştî pêkêşkirina sirûdek 
şoreşvanî ji aliyê Kora Muzîk a 
partiyê ve, bi sedema çêkirina 
peyker û tendîsa Dr.Qasimo, 
lewha rêzgirtin a K.Perwerde 
ya PDKÎ’ê, ji aliyê birêz Mîro 
Elyar endamê deftera siyasî ve, 
ji hunermend Şoreş Ahî re hat 
pêşkêşkirin. 

Her di vê beşa rêûresmê de 
daxwaz ji zarokên du şehîdan 
bi navên “Şilêr Rezayî” keça 
şehîd Hejar Rezayî û “Emîn 
Kerîmî” kurê şehîd Qadir 
Kerîmî hat kirin ku perdê liser 
peykera şehîd Qasimlo la din. 


Beşa din a rêûresmê pêk hatibû 
ji peyama hevpar a rêkxirawên 
Jinan, Lawan û Xwendekarên 
Demokrat ên Kurdistan îranê 
û çend helbest û pexşanek ku 
ji aliyê Murad Îkincî ji Kurd- 
istana Bakûr û Cemal Fethî 
pêşmergê partiyê ve hatin 
xwendin. 

Hewceyî basê ye ku piştî 
derbazbûna 23 salan, carek 
din rêûresma bîranîna rêberê 
navdar a tevgera gelê Kurd 
Dr.Qasimlo, li çiyayên sînorî 
ên Kurdistanê û di nava apo- 
raya rêwîngên rêya Qasimlo û 
pêşmergên qehreman ên PDKÎ 
birêve çû. 

Herweha li nawendên yek û 
sê ên Kurdistanê jî rêûrema 
bîranîna Dr.Qasimlo hat lidarx- 
istin. 


Peyama pîrozbahiya birêz Mistefa Hicrî 
bi munasibeta cejan Remezanê 

Bi hinceta cejna Remezana pîroz, pîrozbahiya xwe ya herî gerim pêşkêşî 
tewahiya misulmanan û, bitaybetî malbatên şehîdan, xûşk û birayên me 
yê Kurd û misulman li Kurdistana îranê û, hemû kadr, pêşmerge, endam û 
alîgirên PDKÎ’ê dikim. 


Ez hêwîdar im ku hemû aliyek rojên cejnê bi xêr û xweşî derbaz bikin û ruha 
lêborîn û yekgirtîbûn û jihevdu hezkirinê, bi serdan û biserkirina hevdu di 
rojên cejnê de, bihêztir bikin. 






Peyama birêz Hesen 
Şerefî cîgirê sekreterê 
giştî ya PDKÎ ... 


»»» R: 2 










Peyama birêz M.nezîf 
Qadirî endamê deftera 
siyasî ya PDKÎ... 

Peyama birêz Mîro 
Elyar endamê deftera 
siyasî ya PDKÎ... 

Heyamê 45 rojan di 
îdareya îtila’ata ba- 
jarê Kirmaşanê ... 

Şikofe Mistefayî 

Sergotar 


Peyama birêz Hesen Şerefî cîgirê sekreterê giştî ya PDKÎ bi mu- 
nasibeta 22’ê Pûşperê 26’mîn salvegera terora Dr.Qasimlo 


îran û rêkewtina 
etomî 

Arêf Vêlzî 


Di çend rojên derbaznûyî de û piştî 
pitir ji 10 sal bigre û berdeya siyas û 
leşkirî a di navbera wan de, Komara 
Îslamî û welatên 5+1 liser keysa 
etomî ya îrnê lihev kirin û li gorî li- 
hevkirin, bemameya etomî ya îranê bi 
awayek berçav wê bê mehdûd û kon- 
trolkirin û di hember de jî, dorpêçên 
aborî ên liser vî welatî hêdî hêdî wê 
bên rakirin. 

Lihevkirina han di demekê de tevî 
Komara Îslamî ya îranê hat wajûkirin 
ku, rejîm pitir ji her demek din di bin 
zext û gîwaşê de bû û bandora dor- 
pêçan jî bi eşkere di herifîna aboriya 
welat û zêdebûna rêjeya bêkariyê xwe 
der dixist. 

Lewra şareza liser vê baweriyê ne ku 
renge encama lihevkirinê ya lihemar 
rakirina qonax bi qonax a dorpêçên 
aborî, bibe sedema rêjeyî ya başbûna 
rewşa bazar û jiyana xelkê, lê çare- 
seriya bingehîn ya aboriya îranê nake 
û, herweha pêşbîniya vê yekê jî tê 
kirin ku careke din destê rejîmê ji boy 
alikariyên madî û curbicur bo girûp û 
taqimên terorîstî vekirîtir bike. 

Lê xala sereke û balkêş ev e ku, gelo 
helwêsta welatên Rojavayî û ci- 
vaka navnetewî bigiştî, wê li hember 
pêşêlkariyên mafê mirov û siyaseta 
zext û gîwaş û jinavbirina fîzîkî ya 
çalakên siyasî û netewî û, herweha te- 
vdanîkarî û destêwerdan û zêdexwazi- 
yê Komara Îslamî li seranserê cîhanê 
û li herêmê bitaybetî, wê çi be? 

Bê goman piştî rêkewtina nawkî 
hewce ye ku civaka navnetewî wê 
carê bi sedema siyasetên dije mirovî 
û girtin û teqîn û terorên li hundûr û 
derwey sînoran de, Komara Îslamî 
bixe bin çavedêrî û gîwaşê de û da 
ku neçar be destan ji siyasetên xwe 
bikişîne. 

her weke Ehmed Şehîd Rêportêrê tay- 
betî a “NY” ragehand, piştî rêkewtina 
Etomî, vê carê civaka navnetewî wê 
pêdagiriyê liser mijara binpêkirina 
mafên mirov di îranê de bike. 


H ewalên hêja! 

Xûşk û birayên ezîz! 
îro 22’ê Pûşpera sala 1394’an 
a Rojî(2015), 26’mîn salvegera 
şehîdkirina rêberê mezin ê gelê me, ma- 
mostayê me Dr.Ebdulrehman Qasimlo 
ye bidestê rejîma cînayetkar û terorîst a 
Komara Îslamî ya îranê, ji wî rojî pêve 
heya niha rêvîngên rêbaza Qasimo û 
xortên netewa Kurd bi giştî di vê rojê 
de bi civîn û simînar û awayên curbicur 
yada Dr.Qasimlo dikin û wefadariya 


şoreşvanî û berdewam hewla vê yekê 
dida ku bi piraktîzekirina hizrên xwe 
xebat bidomîne. Dr.Qasimlo li pêşî 
serdemê xwe dijiya, lewra wî çaxî 
hinek kes û aliyên cur bicur tan û teşer 
lê dixistin û rexne jê digirtin û, digotin 
ku navbirî ji rêzbaza taybetî a wan der- 
ketiye, lê niha her heman kes û alî liser 
rêzbaz û baweriya Dr.Qasimlo ne. 

Bo mînak Dr.Qasimlo li Çikoslova- 
kiyayê dijiya, lê rêya jiyanê pê nehat 


li wir hizbî nebû, li wîr pêşmerge ne li 
piştê bû, gelo ji çi ditirsiyan? 

Li bîr û baweriyên Dr.Qasimlo ditirsi- 
yan. Dijî dagirkariyê bû, dijî her cure 
dîktatoriyekê bû, lewra ji boy dagîrker 
û alîgirên dagîrkeriyê nedihat tehe- 
mûlkirin, lewra rêya jiyana li Çiko- 
slovakiyê pê re nehat dayîn. Di rastî 
de,ewa ku jê ditirsiyan bîrûbaweriya wî 
bû. Li Firansayê di bin zext û gîwaşê 
de bû, rejîma Paşstiyê ne ji nêzîkve 



xwe li hember rêbaza wî ya pîroz nîşan 
didin û rêzê ji wan xebat û tekoşînan 
digirin ku 
di heyamê 
temenê xwe de 
pêşkêşî gelê 
xwe kirine. 

Dr.Qasimlo 
rêberek mezin 
û siyaset- 
vanek xwedî 
ezmûn bû, bîr 
û boçûnên wî 
yên azadix- 
wazî, tenê di 
mêjiyê wî de 
nediman, belkî 
bi awayek 


dayîn, Çima? 


Dr.Qasimlo li Çikoslovakiyayê dijiya, 
lê rêya jiyanê pê nehat dayîn, Çima? 
li wir hizbî nebû, li wir pêşmerge ne li 
pişte bu, gelo ji çi ditirsiyan? Li bir u 
baweriyên Dr.Qasimlo ditirsiyan 


belkî li dûr de jî li hizr û boçûnên 
Qasimlo ditirsya, li hizra wwan, fikriyet 
û bohayên mirovî ku 
Dr.Qasimlo hewla bi 
kiryarkirina wan dida 
ditirsyan. 

Li îraqê pêşniyara 
wê yekê jêre hat kirin 
ku, tiştekê binivîse 
ku RDKÎ belav bike 
û têde û bi awayekê 
şorêşa Başûr û rêberi- 
ya Mela Mistefa Bar- 
zanî bibe jêr pirsyarê, 
lê Dr.Qasimlo qebûl 
neki, bixwe û partiya 
wî jî buhaya nekirina 

wî karî dan, lê wê yekê nîşan da ku 
Dr.Qasimlo milkê hemû cîhanê bû, bîr 
û baweriya wî nek di îranê de, belkî 
li her derekî ku heba û derfeta gotin û 
belavkirina wî heba, bi awayek micid û 
şoreşvanî birêve dibir. 

Di vê pêvajoyê de hekî dîktator, 
neyarên demokrasî û, mafên netewî 
ku hemû baweriyên Dr.Qasimlo bûn, 
vekheviya jin û mêran ku simbola 
vê Dr.Qasimlo bû, li hemû dijatiya 
wî dikim, lê di hember de kesatiyên 
weha bi taybet li Awrûpayê de hebûn 
ku şanazî bi dostaniya Dr.Qasimlo ve 
dikim û, Dr.Qasimlo jî di pêvajoya 
navnetweîkirina pirsa Kurd de, netenê 
di Kurdistana Rojhilatê de, li hemû 
parên Kurdistanê xwediyê piştevaniya 
wan dostan bû. 

Hevdengiya wan dostan jî ku di rastî 
de ji rêya Dr.Qasimlo ve netewa Kurd 
nas kiribûn, li pirsa Kurd şareza bibûn. 
Piştî Dr.Qasimlo jî liser vê dostatiyê 
her wefadar man û, xizmeta bi Kurdan 
bi erkê ser mil xwe dizanin. 

Bo mînak ewa dostên Dr.Qasimlo bûn 
ku di dema tengawaiya Kurdistana 
Başûr de hewla wê yekê dan û rewşek 
afirandin ku bûye sedema pêkhatina 
despêkek ji boyê avakirina hikûmeta 
herêma Kurdistanê ya niha. 

Lê mixabin ewa ku bi hewlên dostên 
Dr.Qasimlo li başûr gehişt encamê, niha 
Komara Îslamî weke dujminê Kurdan, 
weke bikujê Dr.Qasimlo hespê xwe 
têde xar dide, cihê daxê ye ku hindek 
kes û alî dixwazin Komara Îslamî ya 
dujminê Kurdan û bikujê Dr.Qasimlo 
bi dostê Kurdan bidin nasîn, gelo mirov 
dikare bi vî karî bêje karek nîştimanî? 
Ewa Dr.Qasimlo bo hamû parên Kurd- 
istanê dikir, niha kêm kes hene ku nek 
bi kiryar, belkê tenê bi gotin jî nikarin 
eva Dr.Qasimlo bi kiryar dikir, bike. 

Em di heyamê xebata xwe de, der- 
bazbûyiya me vê yekê nîşan dide ku, 
hemû curên xebatê me ceribandine, 
me xebata xwe di dema herî aloz de 
he domandiye û goriyêpn zaf me jê re 
dane, xebata xwe me di şikl û awayên 
curbicur de jî birêbe biriyê û deskewt û 
encamên nisbeten baş jî me hebûne, lê 
di rewşa niha de me biryarek da ku ku 
livek bi dû xwe re aniye û, vê hereketê 
jî rewşek nû ji boy me afirandiye. 

Rewş û derfeta han armanaca me ya 
sereke nine, armanca me tiştek dine, 
ewa zemîneya vê armancê ye. 

We hemûya bihîstiye ku liwa han di 
hundûr welat de çawa deng vedaye û, 
xelkê me çava lê dinêre, ruhek din bo 
xebatê xistiye nawa xelkê de û tena- 


net li welatên din jî bi rûçikek din li 
PDKÎ dinêrin, herweha di nava kadr û 
pêşmerge û malbatên pêşmergan de jî, 
rengvedana beşdariya di vê hereketê de 
bi eşkere dixûye. 

Her weke me bas kir emê liser gehiştin 
bi armanca xwe de berdewam bin û li 
derfetên gehiştin bi vê armancê jî wê 
mifahê wergirin, lê bo vê yekê me hew- 
ceyî bi çend tiştan heye ku renge der- 
feta vê yekê nebe basê hemûyan bikin, 
lê basê xala herî girîng dikim, ew jî ev 


e ku bona gehiştin bi vê armanca pîroz, 
yekgirtîbûn û xwe parastin ji şayê’eya 
ne û, herweha ev rastiyên ku em bi xwe 
di nava partiya xwe de dibînin lê guhê 
me ji dev û gotinên xelkê din e. Rastiya 
partiya xwe, gerek em di nava partiya 
xwe de bibînin. 

Di vê munasibetê de hewce ye ku em 
yadekî ji hewalê xwe yê xebatkar Kak 


Ebdulla hQadirî Azer bikin. Hewalek 
wefadar û kadirek pêgehiştî bû û, 
jêhatîbûna xwe li karûbarêb derwe û 
berpirsatiya derwe nîşan da û, her di 
wî rojî de û li kêleka Dr.Qasimlo de jî 
şehîd bû. Yada wî ezîzî bilind be û her 
weke rêzê ji hemû şehîdên xwe digirîn, 
emê rêzê ji ked, fîdakariya wî bigirin, 
ew fîdakariya ku heya ew qasê xwe çû, 
wate canêgorîkirin li kêleka rêberê xwe 
de. Ruha wî şad be. 


Her di vê rojê de jî yada hewal û 
hevçeperê me yê hêja Kak Seyd Selam 
Ezîzî ku roja paşde, wate sibê roja 
wefadariya wî birêve bibin, kesek bû 
ku hemû jiyana xwe gorî partiya xwe 
kir, tewahiya pêgehên xwe ên civakî 
gorî armancên xwe ên siyasî kirin û di 
pêvajoya xebatê de hewal û hevçeperek 
hemû rêberiya partiyê û Dr.Qasimlo 


bû. Tewahiya xebat û fîdakariya wan 
hewalan hekî em bînin berçav, erkek 
gellek qurs û giran dixe ser milê me ji 
boy domandina rêya wan. Ez hêwîdar 
im ku ruha wan hemûyan şa be. Şa bi 
domandina xebata wan, şa bi yek- 
girtîbûna partiya wan, şa bi gehiştina bi 
armancên wan ku ku xebat jêre kirin û 
domandina xebatê boy me bi cih hêlan, 
di dawiyê de pir ji rêwîng be rêbaza 
mirovî ya Qasimlo, rêbaza azadîx- 
wazî û demokrasîxwazî û bidestxistina 
mafê netewî, serkewe partiya Qaqzî 
û Qasimlo û Şerefkendî, partiyek ku 
mangek din ceşna 70 saliya temenê 
xwe lidar dixe. Hêwîdar im ku ev 
70 sal temenê PDKÎ bibe despêka 
qonaxek ji xwederxistin û vejîna vê 
partitê ji boyê pêşveçûn ber bi serkev- 
tin. Hêwîdar im ev ku min di beşek ji 
gotinên xwe der ragehand, em bikarin 
ber bi wan armancan ve biçin, bikarin 
di wê rewşa nû de ku ketiye pêşiya me 
de ber bi armanca herî girîng u binirx 
herin, ev jî bi tu awayekê? Bi destê 
hevdu girtin, bi pişta hevdu girtin, bi 
jihevdu hezkirine em bikarain alaya 
partiya xwe ji vê yekê ku heye zêdetir 
bilind bikin da ku dost u dujmin lê 
binêrin. Ewê ku berî vê livê digotin 
PDKÎ kemnişîn e û nemaye, lê niha 
ji heman kes û aliyan re eşkere bû ku 
partiya me heman PDKÎ ye ku berê 
hebû û niha jî heye û dost û dujmin îti- 
rafê pê dikin. Lewra hewce ye ku em bi 
yekrêziyê û destê hevdu girtinê ev reya 
ku di pêşiya me de ye heya serkevtinê 
derbaz bikin. 



Ewa Dr.Qasimlo ji hamû parên Kurd- 
istanê re dikir, niha kêm kes hene 
ku nek bi kiryar, belkê tenê bi gotin 
jî nikarin eva Dr.Qasimlo bi kiryar 
dikir, bikin. 

Agirî 


Peyama birêz Mihemednezîf Qadirî endamê deftera siyasî ya PDKÎ di rêûresma 26’mîn 


salvegera terora Dr.Qasimlo li nawenda 1 a Kurdistanê 



H ewalên hêja! 

Xûşk û birayên rêzdar! 

Beşdarên hêja! 

Hûn gellek bixêr hatin 
îro rojê em li vir kom bûne ku yada yek 
ji rêberên navdar û naskirî ê gelê xwe 
Dr.Ebdulrehman Qasimlo, siyasetme- 
darê jêhatî û serkreterê giştî ya PDKÎ û 
hewalên wî Ebdullah Qadirîazek û Fa- 
zil Resûl bikin ku di roja 22’ê Pûşpera 
sala 1368’an a Rojî(13.07.1989) li 
bajarê Viyenê û di pîlanek terorîstî de 
ketin ber destrêja taroirîstên Komara 
Îslamî ya îranê û hatine şehîdkirin. 

Bi munasibeta vê karesata dilhejîn ve, 
em di vê civînê de kom bûne da ku 
rêzê ji xebat û tekoşîna wan şehîdan 
bigirin û, yada xebat û berxwedana wan 
di tevgera rizgarîxwaziya gelê Kurd 
û tevgera demokrasîxwaziya îranê de 
û, herweha bandora wî di vê xebata 
tijî ji şanazî bigirîn û ezmûnên wî yên 
şoreşvanî bilind binirxînin û, ji aliyek 
din ve careke din kerb û kîna xwe li 
hember terorîzm û darêjerên vê pîlana 
teroirîstî û birêveberên vê nîşan bidin û 
pirotesto bikin. 

Xûşk û birayên hêja! 

Hewalê xebatkar Dr.Qasimlo her di 
despêka sala 1368’an a Rojê(1989) bi 
merema birêvebirina hejmarek erkên 
xwe yên hizbî, serdana awrûpayê kir 
û di wê serdana xwe de, ji aliyê rejîma 
Komara Îslamî ya îranê ve, ku berê ji 
aliyê hejmarek ji dost û alîgirên partiyê 
ve pêşniyara danûstan û diyalogê liser 
çareseriya pirsa aştiyane ya Kurd di 
rojhilata Kurdistanê de pêre hatibû 
kirin, carek din daxwaza danûstan û di- 
yalogê li welatê Nemsayê ji Dr.Qasimlo 
hatibû kirin. 

Dr.Qasimlo jî tevî hewalê xwe Ebdulla 
Qadirîazer endamê komîteya nawendî 
û nunerê PDKÎ li derwey welat û 
rewşenbîrê naskirî û dostê partiyê 
Dr.Fazil Resûl xelkê bajarê silêmaniyê, 
li Viyenê tevî heyeta binav gotebêjê 
li kom bûn û, piştî derbazbûna çend 
xulekan ketin ber destdirêja dîplomat 
terorîstên rejîma îranê û hatine şehîd 
kirin û canê xwe di pêxema armancên 
gelê Kurd û PDKÎ de gorî kirin û bûne 
goriyên aşîtî û azadî û serbestiya Kurd- 
istanê û şehîd ketin. 

Ew pol ji xebatkarên rêya azadiyê ku 
ji aliyê terorîstên ser bi Komara Îslamî 
ya îranê ve hatine teror kirin, bûye 
sedema kerb û kîna civaka navnetewî 


û tewahiya welatên demokrat û parti 
û aliyên siyasî û ew civakên mirov- 
dost ku xwediyê hesta azadîxwazî û 
demokrasiyê bûn û tawana terorîstî 


ya weha pirotesto kirin û sersaxî û 
hevderdiya xwe tevî Kurd û Partiya 
Demokrat a Kurdistanê û malbartên 


şehîdên serbilind nîşan dan û her di wê 
demê de jî daxwaz ji dewleta Nemsayê 
kirin ku terorîstan binçav bikin û bide 
destê dezgeha dadweriyê. 


Mixabin dewleta wî çaxî ya Nemsayê, 
girîngiya herî kêm daye bîrûraya giştî 


û daxwaza nawnetevî û, dûr ji her yasa 
û rêsayek mirovî û navnetewî, terorîst 
bi awayek fermî şandin îranê û xwîna 
goriyên destê terorê kirin goriyê pey- 
wendiyên siyasî û aborî. 

Beşdarên hêja! 

Dr.Qsimlo xwediyê hizrek sitratejîk bû 
liser rewayîya siyasî a tevgera Kurd 
û helkewta Kurdistanê di siyaseta 
navdewletî de. Liser vê baweriyê bû ku 
gelê Kurd fakterek xwedî bandor e li 
ser tevgera demokasî xwazî ya herêmê 
û herweha faktera aşîtî û seqamgîriyê 
ye û hevpeymanek xwedî bandor e. 
Hekî çav li guherînkariyên siyasî ên 
niha li Rojhilata Navîn û Kurdistanê û 
peywendiyên navnetewî bikin, rastî û 
dirustiya dîtingeha Dr.Qasimlo nîşan 
dide. 

Zimanzanî û ezmûna siyasî û asta 
herî bilin a diplomasî yê, Dr.Qasimlo 
gehand ew asta bilind ku hemû Kurdek 
welatparêz, hemû mirovek azadîxwaz 
şanaziyê pêve bikin û rejîma Komara 
Îslamî gehand vê encamê ku tawana 
weha mezin derheq wî de bike. 
Rêveberî, exlaq di siyasetê de, rastbinî 
û rêzgirtin ji aliyê beranb di siyasetê de 
û, beşdarkirina jin di siyaset û xebatê 
de û bilind nirxandina rola jinan di vê 
piroseyê de, beşek din ji boçûnên binirx 
ên rêberê mezin ê gelê me ne, bi giştî 
Dr.Qasimlo bîrmendek xwedî şiyan, 
siyasetvanek jêhatî û rêberek xwedî 


Dr.Qasimlo liser vê baweriyê bû ku 
gelê Kurd fakterek xwedî bandor e li 
ser tevgera demokasî xwazî ya herêmê 
û herweha faktera aşîtî û seqamgîriyê 
ye û hevpeymanek xwedî bandor e. 
Hekî çav li guherînkariyên siyasî ên 
niha li Rojhilata Navîn û Kurdistanê 
û peywendiyên navnetewî bikin, ras- 
tî û dirustiya dîtingeha Dr.Qasimlo 
nîşan dide. 

bandor bû. 

Beşdarên birêz! 

Yek din ji şehîdên karesata Viyenê 
birêz Ebdullah Qadirîazer bû, ew yek 
ji kadrên herî bi hêz ya partiya me bû û 
di heyamê kar û xebata xwe de mînaka 
kadrek bihêz bû û, di warê peywendi- 
yan de jî weke nûnerek serkewtî ji boy 
partiyê cihê şanaziyê bû. 

Kesatiya din ku di vê pîlana terorîstî 
a Komara Îslamî de ket ber destrêjê û 
şehîd ket, Dr.Fazil Resûl bû. Ew yek ji 
wan kesan bû ku xwediyê peywendiyek 
bihêz bû tevî partî û aliyên siyasî ên 
Rojhilata Kurdistanê, mixabin navbirî 
jî di rêya hewildan bona bidestxistina 
aşîtiyê canê xwe gorî kir. 

Xûçk û birayên hêja! 

Di heyva Pûşperê de gellek xebatkar û 
endam û kadr û pêşmergên PDKÎ canê 
xwe jidest dane. 

Di vê heyvê de yek ji hewalên eme- 
gnas yê Dr.Qasimlo, yek ji rêwîngên 
rêbaza Dr.Qasimlo malavayê ji hewalên 
xwe kir, ew jî birêz Seyd Selam Ezîzî 
endamê deftera siyasî bû. Kak Seyd Se- 
lam di heyamê xebat û tekoşîna xwe de 
weke kesatiyek demokrat di çepera xe- 
bat bona azadî û demokrasî û gehiştina 
gelê Kurd bi armancên xwe, xebat kir û 
heya roja dawî ya jiyana xwe bi rêbaza 
demokratê wefadar ma û, silav ji canê 
wî yê paqij. 


Beşdarên rêzdar! 

Niha em di rewşekê de yada 22’ê 
Pûşperê dikin ku Komara Îslamî pitir ji 
hemû demek din tevî kirîzê berbirû ye. 
Bandor dorpêçên aborî li ser welat û 
herifîna sistema aboriya îranê û bêkarî 
û giranî û bê hêvitiyê, bi temamî jiyana 
xelkê îranê tal kiriye. 

Ji aliyek din ve binpêkirina mafê mirov, 


zêdebûna siyaseta giwaş û girtin û 
bidarvekirina xebatkarên rêya azadiyê, 
roj digel rojê bitaybet piştî hatine serkar 
a Hesen Rûhanî ber bi zêdebûnê ve 
diçe. 

Mijarek din ku niha raya giştî bixwe 
ve mijûl kiriye, danûstanên welatê 
5+1 liser keysa nawkî ya îranê ye. Em 
liser vê baweriyê ne ku rewşa aloz ya 
aboriya îranê, wê rejîmê li hember 


Amerîk û welatên Rojawayî de biçok 
bine û, encama wê jî tenê wê di xizmet 
bandên mafyayî ên rajîmê de be. 

Hekî bi qasek kêm jî bandor liser bazar 
û jiyana rojê a civatên xelkê îranê ve 
hebe, di vê astê de nabê ku rêberên re- 
jîmê mizgîniya vê didin xelkê. Jiber ku 
bê goman serwet û samanê welat piştî 
rakirina dorpêçan jî, ji aliyê rejîmê ve, 
her bona alîkariya bi deste û taqimên 


terorîstî ve wê bê mezaxtin. 

Em liser vê baweriyê ne ku bi lihevha- 
tina îran û welatên 5+1 kêşeya di 
navbera îran û civaka navnetewî bidawî 
nahê û pirsa mafê mirov, pirsa netewên 
îranê û siyaseta destêverdanên rejîmê di 
karûbarên welatên herêmê û alîkariya 
bi terorîzmê û, êrîşa mûşekî bo ser 
hinek ji welatên herêmê û bitaybetî 
Îsraîlê, hêj her di cihê xwe de ne. 


Her liser bingeha şoroveyên siyasî ên 
PDKÎ’ê, di despêka bohara îsal de me 
biryara liv û tevgera siyasî, teşkîlatî 
û leşkirî da bona çalakiyên berçavtir 
û peywendiyên teşkîlatî ên berîntir, 
lê mixabin her di despêkê de tîmek ji 
pêşmergên me, bê tu hokarek ketin ber 
êrîşa Gerîlayên “Partiya Kedkarên 

Kurdistanê” û, pêşmergeyek qehre- 
man bi navê “Qadir Kerîmî” şehîd ket 
û çend pêşmergên din jî birîndar bûn. 

Di encam de deftera siyasî ya PDKÎ û 
hewlên dostên Partiya Demokrat bona 
bidawî anîna vê şerê qirêj, bi xweşî ve 
rê jî geştirbûna şer û xwînrêtina zêdetir 
girt. Em hêwîdarin ku di pêşerojê de 
bûyerên bi vî awyê çê nebin, jiber ku 
siyaseta me dostanî, hevkarî û hevx- 
ebatiya tevî partî û aliyên siyasî ye li 
her çar parên Kurdistanê. 

Hevrêyên hêja! 

Axaftina liser terora Viyenê û kesatiya 
rêberê me yê mezin Dr.Qasimlo û 
rola siyasî û şoreşvaniya wî di tevgera 
Netevî - Demokratîk a gelê Kurdistanê 
de, demek zêde dixwaze, lê tenê ev tişta 
ku niha dixwazim tekezê liser bikim, 
domandina xebatê ye di pêxema bid- 
estanîna armancên pîroz ên Dr.Qasimlo 
û asûdekirina riha wî ye. 

Silav ji canê paqij ên şehîdên karesata 
Viyenê 

Biser keve tevgera mafxwazî ya gelê 
Kurd 

Sipasiya we dikim ,„„„ 


Em liser vê baweriyê ne ku rewşa aloz 
ya aboriya îranê, wê rejîmê li hember 
Amerîk û welatên Rojavayî biçok de 
bîne û, encama wê jî tenê wê di xizmet 
bandên mafiyayî ên rejîmê de be 

Peyama birêz Mîro Elyar endamê deftera siyasî ya PDKÎ di rêûresma 22’ê Pûşperê 
26’mîn salvegera terora Viyenê li nawenda 3’ê a Kurdistanê 



M êhvanêh hêja! 

Hewalên xebatkar! 

Endam û alîgirên Hizba demokrat! 

Silav ji we be û ev dema we baş 
Ji aliyê Deftera siyasî a PDKÎ’ê ve, 
bixêrhatina we dikim. Sipasê ji we di- 
kim ku li gorî daxwaza Nawenda 3’ê ya 
PDKÎ’ê, hûn beşdarî vê civînê ne. 

Digel vê ku îro bi sedema munasibetek 
xembar ve ez hetime xizmeta we, lê 
kêfxweş im ku îsal şanaziyek han bi 
min re hate dayin ku li vir û li nawena- 
da we de, liser Dr.Qasimlo a herdem 
zîndî bipeyvim. 

îro 26 sal bi ser 22’ê Pûşpera sala 
1368’an a Rojî (13.07.2015) de 
derbaz dibe. Rojek ku rêberê navdar 
Dr.Ebdulrehman Qasimlo û hewalên 
wî, şehîd Ebdula Qadirî Azed û 
Dr.Fazil Resûl, li Viyena serbajarê 
Nemsayê û bi destê dîplomat terorîstên 
Komara Îslamî hatin teror kirin. 

Beşdarên hêja! 

Yek ji wan bingehan ku Dr.Qasimlo ji 
ducarîkirina vê mandî nedibû, ew bû ku 
“Kurd bona vê ku li xebata rewa û pir ji 
zehmetiya xwe ser bikeve, hewce ye ku 
bibe fakterek sereke di herêmê de”. 

Merema wê rêberê zana û xwedî ezmûn 
ji vê gotinê ew bû ku, Kurd di rewşa 
aloz a Cuxrafî - siyasî ya xwe de, tenê 
bi tebahî û yekrêziya navmala xwe û, 
berçavgirtina siyaseta demokratîk di 
hindur xwe de û, bi hebûna bawerî bi 
hêza xwe, dikare bibe fakterek ser- 
bixwe û, bandorê bixe ser pêvajoya 
bûyerên herêmê, da ku bikare asoya 
xebata xwe ronî bike. 

Beşdarên rêzdar! 

Min îşare bi vê yekê kir ku xebata 
di pêxema azadî û serbestiyê de, yek 
ji wan pirensîpane ku Dr.Qasimloyê 
nemir baweriyek kûr pê hebû. Afrênerê 
diruşma pir wate ya “Baştirîn xelat 
bo şehîdan, domandina rêya wan e”, 
Dr.Qasimlo bû û em jî xwe bi qutabiyê 
rêbaza qasimo dizanin û domandina xe- 
batê bi erkê xwe yê nîştimanî dizanin. 
Her di pêxema birêvebirina vê erkê de 
bû ku, di heywa Banemera 1394’an de 
(10.05.2015), me biryara çûyîna hêza 
pêşmerge bo herêmên sînorî ên Kurdis- 
tana başûr û Rojhilatê (Kêleşîn) da û li 
wî derî hatin cihgîr kirin. Mixabin berî 


vê ku em bigîjin ser sînoran, ji aliyê 
PKK’ê ve pêşiya hêza pêşmerge ya 
PDKÎ hat girtin û, mixabin hevrê Qadir 
Kerîmî şehîd bû û sê pêşmergên din jî 
birîndar ketin. 

Her di vê derheqê de xistine berbasa 
wan çend xalan hewce ye: 

1 -Armanca me ji vî karî ew bû ku 
hebûna xwe di herêmên sînorî ên 
Rojhilatê nîşan bidin û ji xelkê xwe 
nêzîk bin û, peywendiyên xwe sîsti- 
matîk bikin û karên siyasî û teşkîlatî û 
teblîxatî lidar bixin. 

2-Bingeh û esasa biryara me berje- 
wendiya tevgera Kurdistana îranê û 
bersivdana bi hewcehiya hebûna me 
di herêmên sînorî de bû û, tu tiştek din 
nebû. Me biryara han bona hezkirin 
yan heznekirina tu kesekê nedaye. 


Lewra hendek alî bi awayek armancdar 
hewla vê yekê didin ku ermanca me 
kirêt û berewajî û çewaşe nîşan bidin, û 
bi xwe di pêşerojê de gerek berpirsyarr 
bin! 

Çend caran me ragehandiye ku, hêza 
pêşmerge ya PDK’ê êrîşê nake ser tu 
aliyekê, xincî vê ku êrîş bête ser vê, 
wî çaxî em bersivdan û berewamiya ji 
xwe, bi mafê rewa û selmandiya xwe 
dizanîn û ev mafê han jî wê j boy we 
diparêzîn. 

3-Gelo ev pêngawa me tu zirarekê 
digijîne berjewendiyên Herêma Kurd- 
istanê? 

Me çendîn salan, her cure çalakiyek 
hêza pêşmerge sekinand, rewş me liber- 
çav girt, tan û boxtanên zaf ji me dan û 
me nirxek siyasî ya zaf jê re da û qebûl 
kir, her li vir û li Kurdistana başûr de, 
hindek aliyan kiribû bi edet û di hemû 


derfetekê de êrîş dikirin ser PDKÎ’ê, 
tenanet nerasterast digotin ku, hekî 
hêzên siyasî rê bidin û derfet bi Komara 
Îslamî re bê dayîn, mafên Kurdan dabîn 
dike û Kurdistanê awedan dike û destan 
ji pîlangêriya li dijî Herêma Kuristana 
başûr dikişîne! 

Lê encam çi bû? 

Gelo Komara Îslamî di heyamê 20 
salên derbaznûyî de, mafên herî 
despêkî ên gelê Kurd dabîn kiriye? 

Zimanê Kurdî hatiye azadkirin? Fer- 
qûcudahî û serkuta xelkê Kurdistanê 
û, bidarvekirina xortên Kurdan ber 
bi kêmbûnê ve biriye? Tu pêngawek 
bona vejîn aboriya Kurdistanê avêtine? 
Kêşeya bêkar û têkilîdariya bi madeyên 
hişber û hejarî li Kurdistanê hatine 
çareserkirin? 

Nexêr! 

Niha êdî cîhan dizane ku Komara 
Îslamî hokara herî mezin a derekî ye 
bona çêkirina tevdanîkarî û aloziyên 
Herêma Kurdistanê. 

Gelo tu kesek heye ku destê Komara 
Îslamî ji pîlana rakêşana şerê Da’îşê bo 
Herêma Kurdistanê nebîne? 

Gelo ew siyaset û kiryarên Komara 
Îslamî di berjewendiya Herêma Kurdi- 
tanê de ne?! Eva dostatî û hevpeyman- 
iya tevî rejîma îranê bo Kurdan e ku 
hindek kes bi rûçirî basê jê dikin?! 

Heya tevgera Kurd li Rojhilata Kurd- 
istanê bibe xwedî hêz, pêgeha Herêma 
Kurdistanê Qahîmtir dibe û herweha 
destê Komara Îslamî ji pîlangêriya li 
dijî Herêma Kurdistanê kurttir dibe. 

Gotina min ya dawiyê di vê derheqê de 
ev e ku em domandin û perepêdana xe- 
batê li Rojhilatê Kurdistanê bi erkê xwe 
ên netewî dizanin û di pêşerjê de jî heta 
wî qasî ku jidestê me bê û, rewş rêya 
me bide, emê erkê xwe birêve bibin. 
Amadebûyên hêja! 

Her di vê heyvê de sê kes ji xebat- 
karên naskirî ên rêberiya paertiya me 
û sê xebatkarên xwedî şiyan ên rêbaza 
Qasimo, malawayî ji hewal û hevçep- 
erên xwe kirin: 

1-Birêz Seyd Selam Ezîzî endamê 





Rojev 


22 - 07-2015 


Agirî 




Nerîna 

Lîderan 



“Amerîka bona rêgir- 
tin ji zêdebûna metir- 
siya îranê di herêmê de 
amadekariyê dike”. 



“wajûkirina rêkevtin- 
nameya Viyenê, ne bi 
wateya yekitiya Len- 
den û Tehranê ye”. 



“rêkevtina navkî rê 
dide îran çeka etomî çê 


bike”. 



“Siyaseta Komara 
Îslamî piştî lihevha- 
tina Viyenê, li hember 
Amerîkayê naguhere”. 


xwedî şiyan û bi bandor a Deftera 
Siyasî ku di 24’ê Pûşpera sala 1378’an 
de, bi sedema nesaxiyê koça dawiyê 
kir. 

2-Birêz Sergord Kerîm Elyar endamê 
komîteya nawendî û fermanderê 
jêhatî ya hêza 
pêşmerge ku 
di roja 10’ê 
Pûşpera sala 
1364’ê, tevî 
hejmarek ji 
hewalên xwe 
bûne armanca 
guleyên 
kirêgirtiyên 
Komara îs- 
lamî û hatine 
şehîdkirin. 


bigirin, teba bin, rêzê ji bîr û boçûnên 
cuda bigirin û yekitiya rêzên xwe 
biparêzin, gerek demokrat bîn û 
demokrasiyê berçav bigirîn. 

•Bona vê yekê ku em bikarin tev partî 
û aliyên din ên siyasî li Kurdistana 


bigirîn. 

•Bona vê yekê ku weke partiyek siyasî 
zerfiyeta xwe ya sisasî zêde bikin û 
bikarin ji hêz û îmkanatên partiya xwe 
mifahê werbigirin, gerek demopkrat bîn 
û demokrasiyê berçab bigirîn. 

•Bona vê yekê ku ji 
bîr û boçûnên cuda û 
curbicuriyê aciz nebin 
û ferq û cudahiyên 
di navbera me de 
nebin gef û tehlûkeya 
ser rêya xebata me 
û bikarin wan ferq u 
cudahiyan bikin der- 
fetek geşandina herî 
zêde a xebata xwe, 
gerek demokrat bîn û 
demokrasiyê berçav 
bigirîn. 


Hêza pêşmerge ya PDK’ê êrîşê nake 
ser tu aliyekê, xincî vê yekê ku, hekî 
êrîş bête ser vê, wî çaxî em, bersivdan 
û berevaniya ji xwe, bi mafê rewa û 
selmandiya xwe dizanin û ev mafê han 


jî wê ji boy xwe biparêzîn 


3-Birêz Ebdulla 
Qadirîazer en- 
damê komîteya 
nawendî û nûnerê PDKI li derweyî 
welat ku weke berê îşaret pê hat kirin 
tevî Dr.Qasimlo bi guleyên mirovkujên 
Komara Îslamî li bajarê Viyenê hat 
şehîdkirin. 

Yada û bîra şehîdên Viyenê, Dr.Qasimlo 
yê mezin û hemû wan hevrêyan di 
hest û mêjiyê me de zîndî û wê zîndî 
bimînin û dibine tûjkerek(Hander) bona 
domandina xebatê heya gehîştin bi 
armancên wan. 

•Bona vê yekê ku em bikarin hevdû 


Rojhilatê li hvdu bikin, gerek liser 
pilatformek siyasî a hevpar ku hewce- 
hiyek îroyî ye rêk bikevin û bi hêzek 
yekgirtî tevî pîlan û gefên Komara 
Îslamî berbirû bibin û mafên gelê xwe 
dabin bikin, gerek demokrat bîn û 
demokrasiyê berçav bigirîn. 

•Bona vê yekê ku bikarin di pêx- 
ema bidestanîna mafê wekhevî ya di 
navbera ji û mêran de xebatê bikin 
û ji şiyan û hêza jinan bona xebata 
xwe ya netewî mifahê wergirin, gerek 
demokrat bîn û demokrasiyê berçav 


•Bona vê yekê ku 
liser asta navnetewî 
de îtibar û pirsitîja me bilind bibe 
û, cîhan bi çavê rêz û hurmetê ve ji 
xebata me binêre, gerek demokrat bîn û 
demokrasiyê berçav bigirîn. 

Em dikarin bêjin ku pûçkirin û ber- 
perçdana pirûpagandayên dujminan, 
rastkirina rûçika xirabkirî a Kurdan 
û nasandina rûçika rastîn û însaniya 
gelê Kurd û xebata wê ya rewa, yek ji 
xizmetên herî mezin û deskewtên bi 
nirx ên Dr.Qasimlo bû. 



hurd:3ianmctiia.:cMn® 

Jin û Berxwedan 


t 



Agirî 


Şikofe Mistefayî: 

“Heyamê 45 rojan dî îdareya îtilaata bajarê Kirmaşanê de hatime zîndanîki- 
rin û herweha piştre ez şandim girtîgeha Dîzilabadê û heyamê heyvekê jî li 



H: Arif vêlzî 

eksanî û vekheviya di navbera jin 
û meran di civakên curbicur de u 
bi dirêjahiya dîroka mirovahiyê, hertim 
mijarek bûye ku tu caran bi awayek 
giştî nehatiye berçav girtin û hertim 
serdestiya mirov di civak û deshilat û 
tenanet malbatê de jî, bûye sedema 
vê yekê ku li her derekî cihanê de û di 
nava her neteweyekê de, jin û tevgerên 
yeksanîxwaz û şoreşvan ên jinan serî 
hilbidin û di pêxema sepandina mafê 
yeksanî tevî meran, amadeyî her curê 
fîdakarî û destanrêsiyekê bûne. 

Birêz Şikofe Mistefayî jî yek ji wan 
jinên yeksanîxwaz û azadîxwaz e ku, 
heyamê 36 salan e di refên yeksanîx- 
waz û mafxwaz a gelê Kurd bi rêber- 
atiya PDKÎ de mijûlî xebat û sitandina 
mafê netewî û yeksanîxwaziyê ye. 

Birêz Şikofe Mistefayî keça Xefûr, sala 
1341’an (1962) li gundê Zerdoyan a ser 
bi bajarê Pawê hatiye dinê. 

Şikofe Mistefayî derheq nasyariya 
xwe tevî PDKÎ û şoreşa mafxwaziya 
gelê Kurd û herweha çavaniya tev- 
lîbûn bi şoreşê û qebûlkirina jiyana pir 
ji zehmetiya di nava şoreşê de weha 
ji Agiriyê re dibêje: “Min di heyava 
yekemîn a demsala Payîza sala 1357’an 
de(1978) tevî Seyd Riza Dirûdger 
jiyana hevpar pek anî, piştî salekê û 
di ziviztana sala paştir de, wate sala 
1358’an(1979) şoreşa gelên îranê biser 
ket û min wî çaxî PDKÎ ku di rojeva 
Kurdistanê de bû nas kir û hevdem 
hevjînê min bû peşmerge û me jiyana 
peşmergatiyê di nava refên PDKÎ hilbi- 
jart û heya niha jî em liser jiyana xwe 
berdewam in û berhema jiyana me ji 2 
ku û keçek e ku her sê jî di nava jiyana 
pir ji zehmetiya şoreş û pêşmergatiyê 
de hatine dinê û mezin bûne. Kurê min 
yê mezin bi navê Şoreş pizişkê pispor 
a zarokan e li welatê Berîtanyayê, keça 
min ji bi navê Şine lisansa derûnnasiyê 
ye û şêvirmendê xwendingehê ye û, 
kurê min yê biçûk jî, xwendekarê sala 
çaremîn ya pizişkiyê ye li zanîngeha 
selahedîn a bajarê hewlêrê.” 

Şikofe Mistefayî herweha piştî 37 
sal beşdariya di xebatê de serbarê 
xwedîkirina sê zarokan, çavnihêriya 
xwe ji PDKÎ û herweha hevjînê xwe 
weha tîne ziman û dibêje: 

“Ez heyamê 37 sala ne ku tevî Hizba 
Demokrat dijîm, hekî îmanek qahîm 
nebe mirov nikare jiyana weha bi 


zehmetî û tijî ji awareyî û derbederiyê 
qebûl û tehemûl bike, lewra min niha 
tû çavnihêriyek ji partiya xwe nine, 
lê dema bi hêwiya xwedê şoreşa me 
biser ket û em vegeriyan Kurdistanek 
azad û ser zêda bav û kalên xwe, gerek 
PDKÎ mafên jinan ku niviya civakê 
pêk tînin û herweha dayîka niviya din a 
civakê ne, bi tewahî liberçav bigire, da 
ku tewahiya wan êş û elem û zehmeti- 
yên ku me weke jinên şoreşê serbarê 
xwedîkirina zarokan kişandiye bi xisarî 
neçe û xwe bi beşdar di şoreş û tevgera 
Kurdan bizanin û, herweha hevjînê min 
jî serbarê erkê giran yê pêşmergatiyê, 
hertim erkê xwe yê hevjînî û babîniyê li 
hember jin û zarokên xwe bi cih aniye”. 
Şikofe Mistefayî herweha roja herî 
xweş a jiyana pêşmergatiya xwe weha 
tîne ziman: “Bi dirêjahiya wan salên ku 
ez di nava şoreşê de bûme, bîreweriyên 
xweş bi qasekê zor in ku mirov dikare 
bi pîrtokan liser binivîsîne, lê raoja herî 
xweş a jiyana min di nava şoreşê de, 
roja wergirtina PDKÎ weke yekemîn 
partiya Kurd bû di rêxistina cîhan a 
întêmasyonal Sosyalîst “SI” bû. Helbet 


serkevtinên pêşmergên Partiyê di şerên 
tevî hêzên kevnarperstiyê û herweha 
serkevtina zarokên min di warê xwend- 
inê de jî rojên xweş ên jiyana min in ku 
nahên j ibîrkirin”. 

Herweha di hember de jî Şikofe Mis- 
tefayî roja herî nexweş a jiyana xwe 


jî weha tîne ziman: “Rojên nexweş di 
şoreşa Kurdan de zaf in,yek ji rojên herî 
nexweş ên jiyana min şehîdketina xizm 
û kesan bû di nava refên pêşmergan de, 
bo mînak rojên şehîdketina du birayên 
hevjînê min bi navên Seyd Mensûr û 
Seyd Re’ûf rojên herî nexweş ên jiyana 
min bûn, herweha roja şehîdketina 
her du rêberê me şahîd Dr.Qasimlo û 
Dr.Şerefkendî jî tu car ji bîra min naçe 
û birîna jidestdana wan du rêberan hêj 
her kur e. Hewceyî basê ye ku di sala 
1367’an(1988) de dema ku Şoreşa kurê 
min 9 salî û Şineya keça min jî 3 salî 
bûn, ez ji aliyê îtila’ata Komara Îslamî 
ve hatime girtin, heyamê 45 roja dî 
îdareya îtila’ata Kirmaşanê de hatime 
zîndanîkirin û herweha piştre ez şandim 
girtîgeha Dîzilabadê û heyamê hey- 
wekê jî li wir hatim zîndanîkirin, ew 2 - 
3 heyvên ku ez hatim girtin pir nexweî 
bû, jiber ku serbarî nexweşiyên girtin 
û zîndankirina di bin destê Komara 
Îslamî de, zarokên min hûr bû, bi giştî 
eva rojên herî nexweş ên jiyana min 
pêk tînin”. 

Şikofe Mistefayî rû li xelkê Kurd- 
istanê dike û bi vê peyamê dawiyê 
bi hevpeyvîna xwe tîne: “Ez xwe bi 
kêmtir ji vê yekê dibînim ku peyamê 
ji dayîk, jin û keçên Kuirdistanê re 
bişînim, lê di şoreşa PDKÎ de hûye vê 
yekê bûm ku, heya xwedî sebr û hews- 
ele bî û bêhna mirov fire be, wê baştir 
bigîjî hêwiyên xwe, lewra ez hêwî 
dikim ku jinên Kurdistanê jî xwediyê 
vê sebr û bêhnfirehiyê bin da ku bikarin 
pêşerojek geş ji boy xwe û malbata xwe 
û Kurdistanê misoger bikin”. 







Civakî 

Cara yekemîn e ku mirovek bi vê emrê dirêj tê dîtin 


M alperek Çînî bi navê “Liyo Yowan Bay Kê” belav kir ku, hemwelatiyê Çînê bi navê “Lî 
Tisênon” nêzîk bi 2 sed û 50 salan jiya ye. 

Malpera Çînî dibêje ku Lî di sala 1677’an hatiye dinê û di sala 1933’an de û di temenê 256 saliyê de 
koça dawiyê kiriye. Navbirî piraniya temenê xwe di çol û çiyayan de bo komkirina giya û keskatiyan 
bona xwarin û hewcehiyên pizişkî derbaz kiriye. 

Lî di temenê 71 saliyê de peywendiyê bi sopaya welatê xwe dike û weke mamostayê hunerên şer û 
berevanî û şêvirmendê leşkirî kar dike û herweha di 100 saliyê de deskewtên xwe ên pizişkî eşkere 
dike û her eva jî dibe sedema vê yekê ku hikûmeta wî çaxî girîngiyek zaf jê re bide. 

Navbirî di temenê 200 saliyê de diçe zanîngehê û bi dirêjahiya temenê xwe 23 caran zewicî ye û 
xwediyê 23 jinan bûye û, 180 nevî ji xwe bi cih hêlane. 

Lî di jiyana xwe de giya û keskatî xwariye û temendirêjiya wî bo ser 3 hokaran vedigêrin: 

1-Heya heyamek dûr û dirêj giya û keskatî bona xwarinê bikar aniye. 

2-Kesek hêmin û liser xwe bûye û berdewam hewla vê yekê daye ku dev bikenî be. 

3-Bi awayek berdewam Ça tevî Gilhinarên kelandî vexwariye. 



Ji boy parastina dar û daristanan, tazî derketin 


H ejmarek ji çalakvanên jînge û 
xwezaya Amerîkayê li herêma 
klîforniyayê, bona parastina hej- 
marek darên zanîngehê, xwe tazî 
kirin. 

çalakiya xwe tazîkirinê di nava znînge- 
ha Kalîfomiyayê de hate lidarxistin, 
jiber ku biryara vê yekê hatiye dayîn 
ku hejmarek ji darên vê zanîngehê bên 
birrîn. 

Biryara birrîna wan daran jî li gorî 
gotinên berpirsyaran, bi vê sedemê 
hatiye dayîn ke egera agirketinê di nava 
wan daran de kêm bikin, lê çalakvan bi 
tewawî li hember vê biryarê sekinîn. 

Çalakvanan navê “Ruha daran” liser 
xwe danîn û ragehandin ku bi tazîkirina 
xwe dixwazin peyama hevsoziya xwe 
bigehînin xwezaya wî derî. 



Geşekirina berçav a 


Penceşêrê di îranê de 


L i gorî zanyariyan, zêdebûn û geşekirina nesaxiya Penceşêrê bûye sedema 
nîgeraniya civaka pizişî ya îranê û di vê derheqê de jî serokê rêxistina 
pizişkî a bajarê Lorêsdtanê hoşdarî da. 

Dr.Menûçêhr Nezerî ragehand ku hokarên weke Parazît, dilkutok, xwarina der- 
manên curbicur û rejîma xezayî a ne dimst di îranê de bûne sedem ku îro rijê 
penceşêr bilez geşê bike û piştî nesaxiyên Dil û Demar, bibe hokara sêhemîn a 
mirina xelkê îranê. 

Navbirî vê yekê jî eşkere dike ku penceşêr niha yek ji sedemên sereke ên nîgerani- 
ya xelkê îranê ye û, bi kontrolkirina vê di demek zû de, mirov dikare rêgir be ji 
mirina zû a kesê tûş bûyî. 

Muzîka resen a Kurdî li Siwîsê dilorîne 

J enyar û dengbêjê Rojhilatê 

Kurdistanê u Şehryar Cemşîdî” bi 
amêra Kemançê, di fistiwala Kome- 
leya Navnetewî a muzîkê li bajarê 
u Montro”ya welatê Siwîsê besdarî 
kir û bi muzîka resen a Kurdî sitran 
pêşkêş kiri. 

Hunermend Şehryar Cemşîdî ragehand 
ku weke jenyarek Kurd di vê fistiwalê 
de beşdarî kiriye û, herweha amaje bi 
vê yekê jî dike ku netenê weke take 
jenyrek Kurd, belkî weke take jenyarê 
Rojhilata Navîn di vê fistîwale de 
beşdarî kiriye. 

Şehryar herweha radigehîne ku niha 
min welatê xwe bi cih hêlaye û weke 
hunermendekê li cîhanîbûnê difikir im tiştek nikare weke muzîkê rê ji şer û kuştina xelkê bigire. 
û, herweha dibêje ku di cîhanê de tu Di v ê fîstiwalê de pitir ji 70 jenyar li seranserê cîhanê beşdar bûn. 



Şehram Nazirî li Bêcnûrdê konserê lidar dixe 



H unermendê navdar yê Kurd Şehram Nazirî, vê carê 
roja 2’ê Gelawêjê, wê li bajarê Bêcnûrd a ser bi 
parêzgeha Xorasan a Bakûr, ji boyê xûşk û birayên xwe ên 
Kurd bisitire. 

Nzirî ku weke kesatiyek muzîk zan, Derhênerê ahengan, si- 
tranbêj, mamostayê muzîka Kurdî û muzîka Îranî û Meqama 
îranê tê naskirin, kariye di heyamê 30 sal karê xwe yê hunerî 
de, hewayek(Sebk) nû û pêkhatî ji edebyata hemasî û Îrfanî bi 
afirîne. 

Eva di demekê de ye ku di sala derbazbûyî de jî Hunermend 
Şehram Nazirî konserek li Bajarê Bêcnûrdê lidar xist û tevî 
pêşwaziya germ a Kurdên wî bajarî berbirû bû. 


Vê carê Rambo wê Da’îşê jinav dibe 


R aste ku heya niha hewalbendiya 
navnetewî jî nekariye Da’îşê ji- 
nav bibe û her xwedî hêz e, lê Rambo 
(Sîlwêstêr Stalonê) di beşa herî 
dawî a zincîre Fîlma xwe ya binavê 
“Rambo” de, diçe şerê Da’îşê û vê 
rêkxistina terorîstî jinav dibe. 


Fîlma Rambû ku niha para pêncemîn 
jê tê amadekirin, eva heyamê 17 sala 
ne ku di welatên curbicur ên cîhanê de 
tê berhemanîn û têde Rambo berbirûyî 
çekdarên tundrew dibe. 



Sîlwêstêr Stalonê ya 68 salî ku vê carê 
li îraq û Sûriyayê dilîze radigehîne ku, 
niha amadekariya sinaryoya fîlmê dike 
û tîmek jî bona bidestxistina zanyariyên 
hewce bo çêkirina vê fîlmê, şandine 
Sûriye û îraqê. 


Beşa yekemîn a fîlmê di sala 1982’an(1361) hat çêkirin û herweha rûbirûbûna tevî 
rêxistina Da’îşê jî, beşa dawî ya vê zincîre fîlmê pêk tîne. 

Sîlwêstêr Stalonê sala 1946’an(1325) di malbatek Îtalyayî li bajarê New Yorkê tête 
dinê û yek ji ekterên herî bihêz ê Holîwûdê ye ku di fîlmên xwe de bi herdu kesti- 
yên “Rambo” û “Rakî” tê naskirin. 


Gotinên 

Navdaran 



A: Firat Cewerî 


Bi nîvê tiştê tu dibînî bawer bike, bi 
tiştê tu dibihîzî 
qet bawer meke. 

Dinah Mulock Craik 

Bawerî hêza jiyanê ye. 

Tolstoy 

Mirov bi kêmasiyan ve tijî ye. 

Balzac 

Mirov bi serê xwe difikire, bi dilê xwe 
dibihîze û bi meda xwe dixwaze. 

Unamuno 

Ger azadiya fikrê tunebe, azadiya miro- 
van jî tune ye. 

Voltaire 


Yên ku ne azad bin û mîna ku azad in 
xwe nîşan bidin, ew koleyên herî mezin 
in. 

Goethe 

Azadiya mirov, bi destpêkirina azadiya 
cîranên mirov ve dawî tê. 

F. W. Karrar 

Di dinyayê de du tişt hene ku ez dixwa- 
zim û jiyanê bi min dide hezkirin; evîn 
û azadî. Di ber evînê de pêwîst be ez 
ê jiyana xwe bidim, lê ji bo azadiyê ez 
evîna xwe jî feda dikim. 

Victor Hugo 





























Zimanê Kurdî 




A: Mahir Berwarî 


1 - Dara li nav dara zerdikit ji gohara. 
- Kerê etara, xwe zer kir ji bend û 
guhara. 


2 - Bi pel û stirîne, li ber dilê bilbil 
şirîn e. 


3 - Tenûra zimzimî, tijî nanê genimî. 

- Tenûrka du kade. 

- Qesra şûştî, du begzade têda rûniştî. 

- Qesra şûştî veşûştî, du feqe têde 
runiştî. 

- Oda miştî, 2 feqe tê da runiştî. 


4 - Heplepan û heplepan, giya şîne, 
belgê pan, kurê pîr e babê can. 

- Cuxîna li pişta banî, ka çêtire ji danî. 

- Me çandin wekî nuka, şîn bûn wekî 
sêveloka, pêve hatin wekî gûzeloka. 

- Ji vêrê pêda, min ecêbiyek dît di rê 
da, kê dîte mak di zigê berxê da. 


5 - Ji serve hosî, ji binve pirasî. 

- Tiştîkê min tişt e, 7 pirasî li pişt e, ne 
xûn e ne guşt e. 

- Ji vêrê heta Awka, hemî piniyên 
kalka. 

(* navê gunde) 

- Çu nizarê xalka, tijî piniyên kalka. 

(* navê girekî ye) 


6 - Ji vêrê heta Mûska, hemî rritlêt 
gîska. 

- Ji vêre heta Sindur, hemî lawêt ritil 
sûr. 

(* mûska û sindor gundin) 


Têdîtin: Amadekar destkariya 
devoka metelokan nekiriye 


Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin ^ 





























♦ Rojnameya “Agirî” di van malperên jêrên de bixwînin 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


Navmşana derveyi welat: 


AFKB.P. 102- 75623 ParisCEDEX 13 -FRANCE 


E - Mail: Agm2003@gmail.com 


Hejmar (258) 










